CELEX: 32016R2293
Language: hr
Date: 2016-12-16 00:00:00
Title: Provedbena uredba Komisije (EU) 2016/2293 оd 16. prosinca 2016. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

17.12.2016   
            
            
               HR
            
            
               Službeni list Europske unije
            
            
               L 344/79
            
         PROVEDBENA UREDBA KOMISIJE (EU) 2016/2293
   оd 16. prosinca 2016.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno članak 9. stavak 1. točku (d),
   budući da:
   
               (1)
            
            
               Uredbom (EEZ) br. 2658/87 uspostavljena je nomenklatura robe (dalje u tekstu „KN”) kako bi se istodobno ispunili zahtjevi Zajedničke carinske tarife, statistike vanjske trgovine Unije i drugih politika Unije u vezi s uvozom ili izvozom robe.
            
         
               (2)
            
            
               Odlukom (EU) 2016/1885 (2) Vijeće je sklopilo Sporazum u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u rasporedu Republike Hrvatske u okviru njezina pristupanja Europskoj uniji (dalje u tekstu „Sporazum”). U Sporazumu se propisuje smanjenje carina za dvije kategorije proizvoda. Unija i Kina međusobno su se obavijestile o dovršetku svojih unutarnjih postupaka za stupanje na snagu Sporazuma, pa Sporazum treba stupiti na snagu 1. siječnja 2017.
            
         
               (3)
            
            
               U Zajedničkoj carinskoj tarifi nužno je provesti mjere propisane Odlukom (EU) 2016/1885. Prilog I. Uredbi (EEZ) br. 2658/87 stoga bi trebalo izmijeniti na odgovarajući način.
            
         
               (4)
            
            
               Izmijenjene carinske stope trebale bi se primjenjivati od datuma stupanja na snagu Sporazuma. Ova bi Uredba stoga trebala hitno stupiti na snagu.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za carinski zakonik,
            
         DONIJELA JE OVU UREDBU:
   Članak 1.
   Prilog I. Uredbi (EEZ) br. 2658/87 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 256, 7.9.1987., str. 1.
   
   
      (2)  Odluka Vijeća (EU) 2016/1885 od 18. listopada 2016. o sklapanju Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u rasporedu Republike Hrvatske u okviru njezina pristupanja Europskoj uniji (SL L 291, 26.10.2016., str. 7.).
   
      PRILOG
      Dio drugi Priloga I. Uredbi (EEZ) br. 2658/87 mijenja se kako slijedi:
      
                  (1)
               
               
                  u odjeljku XII. poglavlja 64. redak oznake KN 6404 19 90 zamjenjuje se sljedećim:
                  
                              „6404 19 90 
                           
                           
                              
                                          – – –
                                       
                                       
                                          ostalo
                                       
                                    
                           
                              16,9
                           
                           
                              pa”;
                           
                        
            
                  (2)
               
               
                  u odjeljku XVI. poglavlja 84. redak oznake KN 8415 10 90 zamjenjuje se sljedećim:
                  
                              „8415 10 90 
                           
                           
                              
                                          – –
                                       
                                       
                                          razdvojeni (‚split’)
                                       
                                    
                           
                              2,5
                           
                           
                              —”.